Ратни сукоби у самом граду и околини започели су 13. августа 1991. и трајали су 87 дана. Југословенска народна армија је на крају заузела град 18. новембра. Вуковар је био први град из којег су борбом потиснуте хрватске снаге. Битка за Вуковар трајала је 87 дана, а у њој је, како се процењује, погинуло између 3.000 и 5.000 људи, углавном цивила. У сукобима је разрушено 90% града. Са обе стране почињени су стравични злочини, посебно познати: убијање Срба на обалама Дунава и највећи злочин на вуковарском подручју у току рата, стравичан масакр на пољопривредном добру Овчара где је по проценама убијено око 200 Хрвата, те припадника других народа међу којима и троје Срба свих изведених из вуковарске ратне болнице. И данас се на обе стране трага за неколико стотина Вуковарчана чија судбина не зна што представља велико оптерећење како за породице несталих тако и за међунационалне односе у самом граду.